Tael
Tael on tule süütamiseks mõeldud abivahend või materjal, mida valmistatakse samanimelise puuseene (taela) viljakehast. Tael süüdatakse, püüdes sellele tuleraua abil tulekivist ehk ränikivist väljalöödud sädemetega. Taela valmistamiseks tambitakse puuseene viljakeha tükki ning keedetakse või leotatakse seda kaaliumnitraadi ehk salpeetri lahuses. Kuivanud tael on seejärel kergestisüttiv. Tael koos tuleraua ja tulekiviga moodustab tulusteks kutsutud tule süütamiseks mõeldud komplekti, mida hoiti tulusekotis.